**Mundmotorisk træning**

Hvad: Vi vil i to 4 ugers perioder øve mundmotorik. Uge 12-15 og uge 17-20 2014.

Hvorfor: I forbindelse med vores ”alle med” observationer, har vi erfaret, at vi lige nu har en børnegruppe, som vil have godt af lidt mundmotorisk træning med henblik på (forhåbentligt) sprogfremme. Børnene er rigtig gode til at gøre sig forståelige med kropssprog og vi lærer hurtigt, hvad deres ”ord” betyder, men med et mere intenst forløb med forskellige mundmotoriske øvelser, håber vi at børnene, på hver deres niveau, får et lille skub i retning af deres næste sproglige udvikling og for mulighed for at udvikle sine sproglige kompetencer i fællesskab med de andre børn. Noget der også styrker børnenes personlige identitet samt de sociale kompetencer.

Hvordan og hvornår/hvem: Vi vil til alle aktiviteterne sidde på stuen oppe ved bordene. Vi har gode erfaringer med, at børnene bliver siddende ved bordende efter formiddagsmaden, det giver ro og god mulighed for at fokusere på det vi skal. Den/de voksne der sidder ved det pågældende bord hjælper børnene, ved sit eget bord. Vi øver én mundmotorisk ting af gangen og den samme ting laver vi en hel uge i træk. Dette for at børnene kan nå at blive fortrolige med aktiviteten og få et godt udbytte.

Uge 12: Puste på playMais og i sugerør

Marianne sætter aktiviteten i gang

Uge 13: Tue Tunge

Louise sætter aktiviteten i gang.

Uge 14: Tue Tunge

Louise og Marianne

Uge 15: Tue Tunge

Uge 17/18/19: ”Læber”/lyde

Lilli sætter aktiviteten i gang

Evaluering:

Dette forløb har været rigtig givtigt for både store og små.

Børnene har hver især været med på det udviklingsniveau de nu var på.

Erfaringen vi tager med os videre omkring dette, er især at genkendelighed er vejen frem for videre udvikling. Vi lavede samme øvelser mange dage i træk, hvilket gjorde, at vi til sidst oplevede at alle børn deltog. Så kunne vi sætte nye ting i gang, og børnene fangede hurtigt, hvad vi skulle og virkede trygge ved aktiviteterne.

Vi oplevede børn med mod på sproget. Dette er et forløb vi senere vil tage op igen, da det havde den ønskede effekt.